b'\n_START_ARTICLE_\nKaln\xc5\xb3 rog\xc4\x97s Zipfy\n_START_PARAGRAPH_\nKaln\xc5\xb3 rog\xc4\x97s Zipfy (angl. Zipfy Freestyle mini luge) - tvirto plastiko vienviet\xc4\x97s kaln\xc5\xb3 rog\xc4\x97s su svirtimi stabilumui ir pos\xc5\xabkiams u\xc5\xbetikrinti.\n_START_SECTION_\nKonstrukcija\n_START_PARAGRAPH_\nVir\xc5\xa1utin\xc4\x97 Zipfy rogi\xc5\xb3 dalis suprojektuota kaip atrama priekyje i\xc5\xa1tiestoms kojoms. Kaip ir olimpiniame ledrogi\xc5\xb3 sporte (angl. bobsleigh) \xc4\x8diuo\xc5\xbe\xc4\x97jo kojos yra saugioje "kojos priekyje" (angl. feet first) pad\xc4\x97tyje. Sparno formos rogi\xc5\xb3 profilis leid\xc5\xbeia \xc4\x8diuo\xc5\xbe\xc4\x97jui fakti\xc5\xa1kai plaukti bei slysti sniego pavir\xc5\xa1iumi. T\xc5\xabrin\xc4\x97 Zipfy rogi\xc5\xb3 konstrukcija (oro pagalv\xc4\x97s) u\xc5\xbetikrina, kad \xc4\x8diuo\xc5\xbe\xc4\x97jas ne\xc5\xa1als bei garantuoja patog\xc5\xb3 \xc4\x8diuo\xc5\xbeim\xc4\x85 net ir lediniu, gumbuotu \xc5\xa1laitu, nes puikiai amortizuoja nelygumus. Rogi\xc5\xb3 apatin\xc4\x97je dalyje yra i\xc5\xa1ilgin\xc4\x97s kreipian\xc4\x8diosios juostos, neleid\xc5\xbeian\xc4\x8dios rog\xc4\x97ms suktis leid\xc5\xbeiantis nuo kalno. Atitinkamai d\xc4\x97l "b\xc4\x97gin\xc4\x97s" rogi\xc5\xb3 dugno konstrukcijos Zipfy itin manevringas pos\xc5\xabkiuose. Maksimali apkrova - 115 kg.\n_START_SECTION_\nNaudojimas ir valdymas\n_START_PARAGRAPH_\nSukurtos tik leidimuisi nuo kaln\xc5\xb3. Tinkamos va\xc5\xbeiuoti ir snieguota, ir ledo trasa. Valdymui speciali\xc5\xb3 \xc4\xafg\xc5\xabd\xc5\xbei\xc5\xb3 ar papildomo mokymosi nereikia. Skirtos visai \xc5\xa1eimai: vaikams, paaugliams ir suaugusiems. Atsis\xc4\x97dus ant neslid\xc5\xbeia danga padengtos s\xc4\x97dyn\xc4\x97s, kojos i\xc5\xa1tiesiamos pirmyn, rankomis laikomasi u\xc5\xbe svirties. Kad sul\xc4\x97tinti ar visi\xc5\xa1kai sustabdyti pakanka nuleisti kojas, o vairuojama palinkstant \xc4\xaf vien\xc4\x85, ar kit\xc4\x85 \xc5\xa1on\xc4\x85.\n_START_SECTION_\nIstorija\n_START_PARAGRAPH_\nOriginali\xc5\xb3 Zipfy kaln\xc5\xb3 rogi\xc5\xb3 p\xc4\x97dsakai veda \xc4\xaf ma\xc5\xbe\xc4\x85 Bavarijos Alpi\xc5\xb3 miestel\xc4\xaf, kur 1970 m. buvo suprojektuotos geresniam nusileidimui nuo kalno, nei tam tikslui iki tol naudotas angli\xc5\xb3 kastuvas (angl. coal shovel). Pirmasis Zipfy rogi\xc5\xb3 k\xc5\xabr\xc4\x97jas - Johann Uttenthalen. \xc5\xa0iuolaikines Zipfy roges suk\xc5\xabr\xc4\x97 kanadie\xc4\x8di\xc5\xb3 kompanija \xe2\x80\x9eGreat Circle Works\xe2\x80\x9c. Nuo 60-\xc5\xb3j\xc5\xb3 pabaigos, kai pirm\xc4\x85 kart\xc4\x85 buvo i\xc5\xa1leistos \xc5\xa1ios rog\xc4\x97s, tapo tikra sensacija Europoje ir neatsiejama \xc5\xbeiemos laisvalaikio ir sporto dalimi. Nuo 2010 met\xc5\xb3 kasmet Europoje, Kanadoje, Amerikoje bei Japonijoje organizuojami \xc4\x8diuo\xc5\xbeimo Zipfy kaln\xc5\xb3 rog\xc4\x97mis \xc4\x8dempionatai, var\xc5\xbeybos ir renginiai \xc4\xafvairaus am\xc5\xbeiaus grup\xc4\x97ms. Naujausia Zipfy rogi\xc5\xb3 ekstremalaus sporto kryptis - Heli Zipfy - tai \xc5\xa1uoliai \xc4\xaf kalnus i\xc5\xa1 mal\xc5\xabnsparnio su Zipfy rog\xc4\x97mis, kaip kad \xc5\xa1okama ir su slid\xc4\x97mis.'